alexandrainst/scandi-wiki huggingface dataset:
Giovanni Gronchi

Giovanni Gronchi (født 10. september 1887 i Pontedera i provinsen Pisa, død 17. oktober 1978 i Roma) var en italiensk kristendemokratisk politiker. Han var landets president fra 1955 til 1962.

Liv og virke

Bakgrunn
Gronchi ble medlem av den kristne bevegelsen som var grunnlagt av den katolske presten Romolo Murri i 1902.

Han tok sin første høyere grad i litteratur og filosofi ved Scuola Normale Superiore di Pisa. Mellom 1911 og 1915 virket som lærer i klassiske fag i flere byer (Parma, Massa di Carrara, Bergamo og Monza).

Han meldte seg så som frivillig til militærtjeneste under første verdenskrig.

Politikk
Gronchi deltok i 1919 i dannelsen av Partito Popolare Italiano (PPI). Samme år ble han valgt til Deputertkammeret. Han var leder i den katolske fagforeningen Confederazione dei Lavoratori Cristiani.

I 1922 ble han statssekretær for handel og industri i Benito Mussolinis regjering, men i 1924 bestemte PPI seg for å bryte med Mussolini og Gronchi sto i spissen for opposisjonen mot fascistene. Etter at Mussolini forbød opposisjonen og han i 1926 ble kastet ut av parlamentet, trakk Gronchi seg ut av det politiske liv og arbeidet som forretningsmann.

Etter fascismen
I 1944 ble Gronchi igjen politisk aktiv, blant annet som medlem av Comitato di Liberazione Nazionale og var til 1945 handels- og industriminister i Ivanoe Bonomis og Alcide De Gasperis regjeringer. Han ble i 1946 valgt til den grunnlovgivende forsamling for det kristendemokratiske partiet Democrazia Cristiana. Han ble også valgt til parlamentet og ble i 1948 og 1953 valgt til president i Deputertkammeret.

President
I 1955 ble Gronchi valgt til Italias president. Da han gikk av i 1962, fikk han som tidligere president sete i Senatet som livstidssenator.

Referanser

Litteratur
 Igino Giordani: Alcide De Gasperi il ricostruttore, Roma: Edizioni Cinque Lune, 1955.
 Giulio Andreotti: De Gasperi e il suo tempo, Milano: Mondadori, 1956.
 Indro Montanelli og Mario Cervi: L'Italia del Novecento, Rizzoli, 1998.
 S. Bertelli (red.): Scritti e discorsi su Giovanni Gronchi a vent'anni dalla morte (1998), Giardini, 2000.
 Nico Perrone: Il segno della DC, Bari: Dedalo Libri, 2002, .

Eksterne lenker 
 I presidenti emeriti. Giovanni Gronchi, Italias presidentembete (italiensk)

Italienske politikere
Medlemmer av den italienske motstandsbevegelsen under andre verdenskrig
Italienske livstidssenatorer
Italienske presidenter
Personer fra provinsen Pisa
Fødsler i 1887
Dødsfall i 1978
The Spy Next Door

The Spy Next Door er en actionkomedie fra 2010. Filmen er regissert av Brian Levant, og har Jackie Chan i hovedrollen.

Handling 
CIA-spionen Bob Ho (Jackie Chan) har vært gjennom mangt et farlig oppdrag, men nå får han sitt tøffeste noen sinne. Kjæresten Gillian (Amber Valletta) skal bort for helgen, og Bob får oppgaven med å se etter barna. Men Farren (Madeline Carroll), Ian (Will Shadley) og Nora (Alina Foley) har ikke akkurat sansen for morens kjæreste, som de tror er en kjedelig kulepennselger, og de gjør det ikke lett for ham.

Bob har planer om å gi seg fra spionvirksomheten etter å ha fanget en russisk terrorist ved navn Anton Poldark (Magnús Scheving), men Poldark flykter fra fengselet. Når barna i tillegg hacker seg inn på en diskett (som tidligere tilhørte Poldark) med topphemmelig informasjon og laster det ned, klarer Poldark å finne ut lokasjonen til Bob ved hjelp av det, og han sender sine beste menn for å drepe Bob. Nå må den kinesiske superagenten beseire Poldark og hans menn nok en gang, samtidig som han holder barna ute av fare og Gillian uvitende om hva som skjer.

Rolleliste

Eksterne lenker 
 
 

Filmer fra 2010
Actionkomedier fra USA
Actionfilmer fra USA
Filmkomedier fra USA
Spionfilmer
Engelskspråklige filmer
Slaget ved Friedlingen

Slaget ved Friedlingen ble utkjempet i 1702 mellom Frankrike og Det tysk-romerske riket. Keiserstyrkene var ledet av markgreve Ludvig Vilhelm av Baden-Baden, mens franskmennene var ledet av Claude Louis Hector de Villars. Franskmennene gikk av med seieren.

Opptakt
Franskmennene prøvde å øke makten sin på østsiden av elven Rhinen. Høsten 1702 fikk Villars ordre fra Ludvig XIV om å gå til angrep på Schwaben. De franske styrkene trengte å slå seg sammen med sine allierte i Bayern og måte slå keiseren sine styrker som stod mellom dem.

Slaget 
Franskmennene krysset Rhinen ved Weil am Rhein, like nord for Basel den 14. oktober 1702. Villars gikk til angrep på keiserarmeen ved Friedlingen. Den framtidige feltmarskalken Ludvig Vilhelm satte armeen sin i skyttergraver og klarte å holde franskmennene unna en tid. Han trakk seg så tilbake i god orden mot nord.

Ettervirkning
Det var en pyrrhosseier for Villars. Franskmennene tapte  mann som døde og  som ble skadet, mens keiserarmen tapte  mann, mens 742 ble skadet. Villars ble også hindret fra å slå seg sammen med bayerne.

Landsbyene på østsiden av Rhinen ble hardt rammet, særleg Weil am Rhein.

Referanser

Kilder 
''

Eksterne lenker
 Villars skriv om slaget ved Friedlingen

Friedlingen
Friedlingen
Friedlingen
Konflikter i 1702
Marie Nordén

Marie Nordén (født 1967) er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Jämtlands läns valkrets på plass 239. Hun har tidligere jobbet som sykepleier innen psykiatrien og som politisk sekretær.

I Riksdagen 
Nordén kom inn i riksdagen i 2002 som erstatter for Berit Andnor, som var statsråd. Hun er medlem i Sveriges OSSE-delegasjon, og sitter i finanskomiteen. Hun er også vara i næringskomiteen.

Eksterne lenker 
 
 
 Marie Nordén på Sveriges riksdags nettside
 Socialdemokraterna.se - Marie Nordén 

Svenske sosialdemokrater
Svenske riksdagsmedlemmer
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Svenske sykepleiere
Trygve Braarud

Trygve Braarud (født 15. september 1903 i Verdal, død 9. juli 1985 i Oslo, gravlagt i Verdal) var en norsk botaniker og marinbiolog. Han tok doktorgraden (dr.philos.) i 1936 med avhandlingen «The Øst» expedition to the Denmark Strait 1929. II. The Phytoplankton and its Conditions of Growth.

I 1947 ble Braarud professor i marinbiologi med spesiale marin botanikk ved Universitetet i Oslo. Han var styreformann for Norsk botanisk forening 1947-51.

Etter Trygve Braarud er forskningsfartøyet R/V Trygve Braarud oppkalt - det er det største forskningsskipet ved Universitetet i Oslo og fungerer som base for marin, feltbiologisk utforskning.

Referanser

Eksterne lenker 

Norske botanikere
Norske marinbiologer
Personer fra Verdal kommune
Agent provocateur

Agent provocateur (fra fransk, bokstavelig «provoserende/utfordrende agent») er en person som under dekke av en annen identitet begår en ulovlig handling eller på falskt grunnlag få andre til å begå en ulovlig handling. Vanligvis benyttes betegnelsen om agenter for det hemmelige politi som vinner politisk mistenkte personers tillit, og kan derfor samle inn informasjon eller lokke dem til handlinger som fører til deres arrestasjon.

I henhold til fransk grammatikk er begrepet i flertall agents provocateurs, en kvinnelig agent er agente provocatrice.

Referanser 

Juridisk terminologi
Kriminologi
Franske ord og uttrykk
Mauro Vinícius da Silva

Mauro Vinícius da Silva (født 26. desember 1986 i Presidente Prudente) er en brasiliansk lengdehopper. Han ble verdensmester innendørs i 2012, der han satte ny brasiliansk innendørsrekord med 8,28 meter i kvalifiseringsrunden.

Bakgrunn 
Da Silva ville opprinnelig bli fotballspiller, og 14 år gammel begynte han på fotballskole i São Paulo. Fra han var 16 år gammel fokuserte han imidlertid mer på friidrett, og hans friidrettstrener var da Inaldo Sena. Siden 2007 har han fokusert på lengdesprang, trent av Aristides Junqueira.

Karriere 
I 2006 vant han gull på 4 x 100 meter ved det brasilianske U23-mesterskapet, og han fikk sølv på samme øvelse i U23-klassen ved de søramerikanske leker i friidrett samme år. I 2007 vant han Troféu Brasil på 4 x 100 meter. 

I lengdesprang vant han det brasilianske U23-mesterskapet i 2008, og han fikk bronse ved det iberoamerikanske mesterskapet samme år, i San Fernando i Spania. Da Silva deltok ved sommer-OL 2008 i Beijing, men ble slått ut i kvalifiseringen med 7,75 meter. 

Ved VM i friidrett innendørs 2012 vant han sin første store internasjonale tittel. Han fikk gull i lengde, med 8,23 meter i finalen. Han hoppet 8,28 meter i kvalifiseringsrunden, som var ny brasiliansk rekord innendørs.

Referanser

Eksterne lenker 
 
  Profil hos European Athletics
  Profil hos Sports-Reference (OL-resultater)

Brasilianske lengdehoppere
Verdensmestere i friidrett
Deltakere for Brasil under Sommer-OL 2008
Friidrettsutøvere under Sommer-OL 2008
Deltakere for Brasil under Sommer-OL 2012
Friidrettsutøvere under Sommer-OL 2012
Personer fra regionen Presidente Prudente
Fødsler i 1986
John Norem

John Norem (født 11. november 1888 i Stavanger, død 12. mai 1976) var en norsk politiker for Høyre. Han var ordfører i Stavanger, stortingsrepresentant og fylkesmann i Rogaland. 

Norem var elev ved Kongsgaard skole i Stavanger. Han tok i 1912 juridisk embetseksamen. Han etablerte deretter sakførerforretning og arbeidet for hermetikkindustrien som sekretær for Vestlandske Hermetikkfabrikkers Forening og De norske Hermetikkfabrikkers Landsforening. Fra 1916 til 1919 var han leder i Hermetikkfabrikkenes Importforening. I 1927 ble han høyesterettsadvokat. Fra 1935 var han direksjonsformann i Rosenberg Mekaniske Verksted.

Norem engasjerte seg politisk for partiet Høyre. Han hadde lokale partiverv og var fra 1927 til 1934 medlem av partiets sentralstyre. I 1916 ble han innvalgt i bystyret  i Stavanger. Han var ordfører i byen fra 1922 til 1925. Norem satt i Stavanger bystyre til 1931.

Han ble i 1925 valgt til Stortinget for Kristiansand, Mandal, Flekkefjord, Stavanger, Haugesund. Han hadde da vært vararepresentant siden 1922. Han vant gjenvalg i 1925, 1928 og 1931 og var stortingsrepresentant til 1933.

Norem var fylkesmann i Rogaland fra 1932 til 1941, da han i juli ble avsatt på grunn av motstand mot Nasjonal Samlings politikk for å overta kontrollen med kommunene. Ved frigjøringen 8. mai 1945 ble han igjen fylkesmann. Han satt i embetet til 1958.

Norem ble i 1952 kommandør av St. Olavs Orden og mottok i 1955 Kong Haakon VIIs jubileumsmedalje.

Referanser

Eksterne lenker 
 

Norske høyesterettsadvokater
Stortingsrepresentanter 1925–1927
Stortingsrepresentanter 1928–1930
Stortingsrepresentanter 1931–1933
Stortingsrepresentanter for kjøpstedene i Vest-Agder og Rogaland fylker
Ordførere i Stavanger
Høyre-ordførere i Rogaland
Fylkesmenn i Rogaland
St. Olavs Orden
Personer fra Stavanger kommune
Nordmenn fra andre verdenskrig
Henry Frayne

Henry Frayne (født 14. april 1990 i Adelaide) er en australsk lengdehopper. Han fikk sølv ved VM innendørs i 2012, og han innehar den australske U20-rekorden i tresteg med 16,58 meter, satt i 2008.

Bakgrunn 
Fraynes onkel er Bruce Frayne, som deltok i sommer-OL 1984, der han bl.a. fikk fjerdeplass på 4 x 400 meter stafet, og som deltok ved Samveldelekene 1982 og 1986. Ved Samveldelekene 1986 fikk Bruce Frayne sølv på 4 x 400 meter. Henrys far er også tidligere friidrettsutøver; Geoff Frayne har flere gode plasseringer i det australske mesterskapet i lengde og tresteg.

Karriere 
Han deltok ved junior-VM i friidrett 2005 i Bydgoszcz i Polen, der han kom på femteplass i tresteg med lengden 16,29 meter. Franske Teddy Tamgbo vant gullet i denne øvelsen. I kvalifiseringen hadde Frayne det lengste hoppet, med 16,40 meter.

Ved Universiaden 2009 kom han på 12.-plass i tresteg, og ved VM i friidrett 2011 i Daegu i Sør-Korea nådde han finalen, og endte der på 9.-plass med 16,78 meter som lengste hopp. Christian Taylor vant gullet her, med 17,96 meter. 

Ved VM i friidrett innendørs 2012 fikk han sølv i lengde, med 8,23 meter, som også var ny oseaniarekord. Brasilianske Mauro Vinícius da Silva vant gullet, med samme lengde, men siden da Silva hadde et nest beste hopp på 8,23, mens Fraynes nest beste hopp var 8,17, så vant da Silva gullet. 

Frayne er kvalifisert til sommer-OL 2012. 

2021
Henry Frayne tok 14. plass for Australia i lengdehopp under Sommer-OL 2020 i Tokyo.

Referanser

Eksterne lenker 
 

Australske lengdehoppere
Deltakere for Australia under VM i friidrett 2011
Deltakere for Australia under Sommer-OL 2012
Friidrettsutøvere under Sommer-OL 2012
Deltakere for Australia under Samveldelekene 2014
Friidrettsutøvere under Samveldelekene 2014
Deltakere for Australia under Sommer-OL 2016
Friidrettsutøvere under Sommer-OL 2016
Deltakere for Australia under Samveldelekene 2018
Friidrettsutøvere under Samveldelekene 2018
Deltakere for Australia under VM i friidrett 2019
Deltakere for Australia under Sommer-OL 2020
Friidrettsutøvere under Sommer-OL 2020
Deltakere for Australia under VM i friidrett 2022
Deltakere for Australia under Samveldelekene 2022
Friidrettsutøvere under Samveldelekene 2022
Jørgen Wright Cappelen II

Jørgen Wright Cappelen II (født 5. mai 1857 i Christiania og død 5. desember 1934 i Oslo) var en norsk forlagsbokhandler og eier av J. W. Cappelens forlag.

Han gikk i 1873-75 på Handelsakademiet i Dresden og ble allerede i 1875 utpekt til å overta ledelsen av forlaget, bok- og musikkhandelen da hans eldre bror Jacob døde. Faren, Jørgen Wright Cappelen, døde i 1878 og Jørgen II gikk inn i ledelsen, 21 1/2 år gammel. Sammen med svogeren, grosserer Jacob Stolt, overtok han virksomhetene i 1887. Han ble eneinnehaver i 1894, ledet virksomhetene i nærmere 50 år og viste seg som en dyktig forlegger og forretningsmann.

Han var medlem av styrene i Den norske forleggerforening og Norske bokhandleres forening.

Jørgen II kjøpte en rekke faste eiendommer, bl.a. to villaer på Bygdøy, i tillegg til å eie Collett/Cappelen-gården i Kirkegaten, Oslo. Som fritidseiendommer hadde han bl.a. fjellgården Nygård på 12 000 mål på Haugastøl som fortsatt er i etterkommeres eie, samt brukene «Pipern», «Klypen», «Gulleiksrud» og «Faagot» på Hadeland og landstedet «Haukeviken» på Tjøme. 

Jørgen II var kunstsamler, han sørget for stadig å ta en mengde fotografier og etterlot seg store samlinger. Han skrev en lang rekke innlegg i aviser og blader om mange emner, og var stolt av å få betegnelsen «riksjournalist». Jørgen II er blitt karakterisert som bonderomantiker, og han hadde to hallingdrakter som han brukte mye. Han ble kjent for å ride i bunad mens han blåste signaler på kornett, når Bergenstoget kjørte inn på Haugastøl stasjon.

Han var gift med Christine Johanne Eveline Schee, de hadde flere barn og de har mange etterkommere idag.

Jørgen W. Cappelen II var ridder av St. Olavs Orden.

Litteratur 
 Thoralf Pryser: Forlagsbokhandler Jørgen Wright Cappelen (1857–1934). Glimt fra hans liv. Tilrettelagt og utgitt av Christine Cappelen Heftye, Oslo 2012
 Haagen Krog Steffens: Norske Slægter 1912, Gyldendalske Boghandel, Kristiania 1911
 Einar Boyesen: Jørgen Wrigth Cappelen 1805-1878, Oslo 1953
 Harald L. Tveterås: I pakt med tiden – Cappelen gjennom 150 år 1829-1979, Oslo 1979
 Lambrecht Haugen: Cappelen-slekten 1627-2008, Rosendal 2008.

Eksterne lenker 
 Fra forlagets historie:http://www.cappelendamm.no/main/katalog.aspx?f=9614
 Oslobilder:http://www.oslobilder.no/%22Cappelen,%20J%C3%B8rgen%20Wright%20I%22

Norske forretningsfolk
St. Olavs Orden
Fødsler i 1857
Dødsfall i 1934
San Pedro de Cachora (distrikt)

San Pedro de Cachora er et distrikt i provinsen Abancay i regionen Apurímac i Peru. Distriktets nasjonale statistikkode er 030108 og hovedstaden er Cachora.

Distriktet ble opprettet den 7. desember 1943.

Landsbyer i distriktet San Pedro de Cachora

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: San Pedro de Cachora

Distrikter i Apurímac-regionen
Distrikter etablert i 1943
1943 i Peru
Burara

Burara er en slekt av sommerfugler som hører til familien smygere (Hesperiidae).

Utseende 
Store (vingespenn 45-75 millimeter), kraftige smygere. På farge kan de være ensfarget brune, eller ha innslag av metallisk blått eller grønt, oransje eller rødt på vinger og kropp.

Levevis 
Disse store smygerne er mest aktive i skumringen. Larvene kan leve på en rekke ulike planter.

Utbredelse 
Slekten er utbredt i Sørøst-Asia.

Systematisk inndeling 

Disse artene blir ofte regnet til slekten Bibasis, men her følges Tree of life ( i å regne dem som en slekt for seg.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Coeliadinae Edwards, 1937 
 Slekten Burara Swinhoe, 1893 
 Burara amara (Moore, 1866)
 Burara anadi (de Nicéville, 1884)
 Burara aphrodite (Frühstorfer, 1905)
 Burara etelka (Hewitson, [1867])
 Burara gomata (Moore, 1866)
 Burara harisa (Moore, 1866)
 Burara imperialis Plötz, 1886
 Burara jaina (Moore, 1866)
 Burara oedipodea (Swainson, 1820)
 Burara owstoni Eliot, 1980
 Burara phul (Mabille, 1876)
 Burara striata (Hewitson, [1867])
 Burara tuckeri Elwes & Edwards, 1897
 Burara vasutana (Moore, 1866)

Kilder 
 Brower, A.V.Z. og Warren, A. (2007) Burara på Tree of life 
 Markku Savela's Lepidoptera and some other life forms: Sjekkliste over artene. Hentet 6.5. 2012.

Eksterne lenker 
 
 Indian Foundation for Butterflies – Burara vasutana 
 Butterflies of Singapore – Burara etelka 

Smygere
Dyr formelt beskrevet i 1893
Dyr formelt beskrevet av Charles Swinhoe
Malin Berghagen

Malin Birgitta Berghagen (Berghagen Nilsson da hun var gift med Tommy Nilsson, født 11. mai 1966 i Sollentuna i Sverige) er en svensk skuespiller. Hun er halvsøster til Kristin Kaspersen og datter til Lill-Babs og Lasse Berghagen. I 1992 fikk hun en Guldmask.

Filmografi (utvalg) 
 1992 – Svart Lucia
 1992 – Rederiet (TV)
 2002 – Stora teatern (TV)
 2004 – Det okända (TV)
 2006 – Wallander – Luftslottet

Referanser

Eksterne lenker 
 
 

Stemmeskuespillere
Svenske skuespillere
Personer fra Sollentuna kommun
Fødsler i 1966
Sprint-NM på skøyter 1970

Sprint-NM på skøyter 1970 ble avholdt på Øya stadion i Trondheim 31. januar–1. februar 1970.Teknisk arrangør var Trondhjems Skøiteklub.

Dette var det første offisielle Norgesmesterskapet i sprint i hurtigløp på skøyter. Magne Thomassen fra arrangørklubben vant.

Sammenlagt herrer senior 

NR = Norsk rekord
nr = Uoffisiell norsk rekord (ennå ikke offisiell rekord-øvelse)
* = dømt etter på lik tid i samme parløp
f = med fall

Kilder

Eksterne lenker 
 

Sprint-NM på skøyter
Sportsarrangementer i Trøndelag
Sport i Trondheim
Øya (Trondheim)
Hurtigløp på skøyter i 1970
Skøyter
Artikler i skøytesportprosjektet
Magnus Krepper

Rolf Magnus Krepper (født 10. januar 1967 i Norrköping) er en svensk skuespiller, sanger, illusjonist og danser. Han ble belønnet med en Guldbagge for "beste mannlige birolle" i filmen Mun mot mun.

Biografi 
Magnus Krepper begynte som tryllekunstner i 12 årsalderen og fortsatte med det i noen år. 1987-1990 utdannet han seg ved Balettakademien i Göteborg ettersom han ville lære seg noe om kunsten å bevege seg. Deretter opptrådte han noen år som danser, bl.a. ved Stora Teatern i Göteborg, samt som klovn. Krepper ville utvikle seg ytterligere og ble uteksaminert på Teaterhögskolan i Stockholm i 1998 og ble deretter engasjert ved Dramaten. Sine ferdigheter som tryllekunstner fikk han utnyttet i TV:s adventskalender 1998, När karusellerna sover.

Krepper er gift med skuespilleren Sanna Krepper. Han er medlem av Moderna Illusionisters Cirkel. Hans mormors fetter var skuespilleren Edvin Adolphson.

Filmografi (utvalg) 
 1994 – Rena rama Rolf (TV)
 1998 – När karusellerna sover (TV, "Julkalendern")
 1999 – Vägen ut
 2000 – Det grovmaskiga nätet (TV)
 2001 – Så vit som en snö
 2001 – Familjehemligheter
 2002 – Det brinner!
 2002 – Beck – Annonsmannen
 2003 – Om jag vänder mig om
 2003 – Tusenbröder (TV)
 2003 – Lejontämjaren
 2003 – De besatte (TV-serie)
 2004 – Kniven i hjärtat (TV)
 2005 – Mun mot mun
 2008 – Oskyldigt dömd (TV)
 2009 – Jenta som lekte med ilden
 2009 – Luftslottet som sprengtes
 2010 – Kommissarie Winter (TV)
 2011 – Broen (TV)
 2012 – Call Girl
 2013 – Irl
 2013 – Cayuco
 2014 – Gentlemen
 2015 – The Paradise Suite
 2015 – Ditte & Louise (TV)
 2016 – Alt det vakre
 2018 – Liberty (tv-miniserie)
 2018 – Unge Astrid
 2019 – Før frosten
 2019 – Dronningen
 2020 – Undtagelsen
 2021 – Margrete den første

Lydboksinnspillinger 
 2007 – Skumtimmen av Johan Theorin
 2008 – Spökskeppet Vallona av Lena Ollmark og Mats Wänblad
 2008 – Nattfåk av Johan Theorin
 2010 – Blodläge av Johan Theorin
 2011 – Sankta Psyko av Johan Theorin

Priser 
 2005 – Guldbaggen for beste mannlige birolle i Mun mot mun
 2020 – Robertprisen for årets mannlige birolle i Dronningen

Referanser

Eksterne lenker 
 
 Svensk filmdatabas

Svenske skuespillere
Illusjonister
Svenske sangere
Svenske dansere
Guldbagge
Robertprisen for årets mannlige birolle
Personer fra Norrköping
Segun Toriola

Segun Toriola (født 18. september 1974) er en nigeriansk bordtennisspiller. Han representerte Nigeria under Sommer-OL 2012 i London etter å ha kvalifisert seg via kvalifiseringen for Afrika. Det var hans sjette OL.

Referanser

Eksterne lenker 
 

Nigerianske bordtennisspillere
Deltakere for Nigeria under Sommer-OL 1992
Bordtennisspillere under Sommer-OL 1992
Deltakere for Nigeria under Sommer-OL 1996
Bordtennisspillere under Sommer-OL 1996
Deltakere for Nigeria under Sommer-OL 2000
Bordtennisspillere under Sommer-OL 2000
Deltakere for Nigeria under Sommer-OL 2004
Bordtennisspillere under Sommer-OL 2004
Deltakere for Nigeria under Sommer-OL 2008
Bordtennisspillere under Sommer-OL 2008
Deltakere for Nigeria under Sommer-OL 2012
Bordtennisspillere under Sommer-OL 2012
Deltakere for Nigeria under Sommer-OL 2016
Bordtennisspillere under Sommer-OL 2016
Personer fra Ilorin
Fødsler i 1974
Noshad Alamian

Noshad Alamian (persisk: نوشاد عالمیان درونكلایی‎; født 21. november 1991) er en iransk bordtennisspiller. Han representerte Iran under Sommer-OL 2012 og 2016.

Referanser

Eksterne lenker 
 

Iranske bordtennisspillere
Deltakere for Iran under Sommer-OL 2012
Bordtennisspillere under Sommer-OL 2012
Deltakere for Iran under Sommer-OL 2016
Bordtennisspillere under Sommer-OL 2016
Personer fra provinsen Mazandaran
Hugo Hoyama

Hugo Hoyama (født 9. mai 1969) er en brasiliansk bordtennisspiller. Han representerte Brasil i sommer-OL i 1992, 1996, 2000, 2004, 2008 og 2012.

Eksterne lenker 
 

Brasilianske bordtennisspillere
Deltakere for Brasil under Sommer-OL 1992
Bordtennisspillere under Sommer-OL 1992
Deltakere for Brasil under Sommer-OL 1996
Bordtennisspillere under Sommer-OL 1996
Deltakere for Brasil under Sommer-OL 2000
Bordtennisspillere under Sommer-OL 2000
Deltakere for Brasil under Sommer-OL 2004
Bordtennisspillere under Sommer-OL 2004
Deltakere for Brasil under Sommer-OL 2008
Bordtennisspillere under Sommer-OL 2008
Deltakere for Brasil under Sommer-OL 2012
Bordtennisspillere under Sommer-OL 2012
Personer fra regionen Metropolitana de São Paulo
San Antonio de Cachi (distrikt)

San Antonio de Cachi er et distrikt i provinsen Andahuaylas i regionen Apurímac i Peru. Distriktets nasjonale statistikkode er 030212 og hovedstaden er San Antonio de Cachi.

Distriktet ble opprettet den 8. juni 1936.

Landsbyer i distriktet San Antonio de Cachi

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: San Antonio de Cachi

Distrikter i Apurímac-regionen
Distrikter etablert i 1936
1936 i Peru